**Božena Slančíková- Timrava**

Božena Slančíková-Timrava (vl. menom Božena Slančíková, pseudonymy Timrava, Teta z Polichna a i.) (\* [2. október](https://sk.wikipedia.org/wiki/2._okt%C3%B3ber) [1867](https://sk.wikipedia.org/wiki/1867), [Polichno](https://sk.wikipedia.org/wiki/Polichno) – † [27. november](https://sk.wikipedia.org/wiki/27._november) [1951](https://sk.wikipedia.org/wiki/1951), [Lučenec](https://sk.wikipedia.org/wiki/Lu%C4%8Denec)) bola [slovenská](https://sk.wikipedia.org/wiki/Slovensko) [prozaička](https://sk.wikipedia.org/w/index.php?title=Prozai%C4%8Dka&action=edit&redlink=1) a [dramatička](https://sk.wikipedia.org/wiki/Dramati%C4%8Dka). Narodila sa v rodine [evanjelického](https://sk.wikipedia.org/wiki/Evanjelick%C3%A1_cirkev_augsbursk%C3%A9ho_vyznania) [farára](https://sk.wikipedia.org/wiki/Far%C3%A1r) [Pavla Slančíka](https://sk.wikipedia.org/w/index.php?title=Pavel_Slan%C4%8D%C3%ADk&action=edit&redlink=1), ktorý bol spoluzakladateľom [Matice slovenskej](https://sk.wikipedia.org/wiki/Matica_slovensk%C3%A1). Mala desať súrodencov (jej brat Bohuslav, evanjelický farár, bol jej dvojčaťom), z ktorých 6 sa dožilo dospelého veku, a viacerí z nich boli neskôr literárne činní. Vzdelanie získala najprv v rodisku, potom ju učil otec, v [Banskej Bystrici](https://sk.wikipedia.org/wiki/Bansk%C3%A1_Bystrica) ukončila 4. triedu [meštianskej školy](https://sk.wikipedia.org/wiki/Me%C5%A1tianska_%C5%A1kola). Nevydala sa, kvôli čomu mala celý život existenčné problémy. Hoci sa neustále snažila oslobodiť od rodiny, jej pokusy nájsť si prácu neboli veľmi úspešné. Chvíľu bola spoločníčkou vdovy v [Dolnom Kubíne](https://sk.wikipedia.org/wiki/Doln%C3%BD_Kub%C3%ADn), neskôr sa stala v [Martine](https://sk.wikipedia.org/wiki/Martin_(mesto)) opatrovateľkou zbierok [Slovenského národného múzea](https://sk.wikipedia.org/wiki/Slovensk%C3%A9_n%C3%A1rodn%C3%A9_m%C3%BAzeum), no vydržala tam tiež len krátko. V roku [1909](https://sk.wikipedia.org/wiki/1909) sa presťahovala do [Ábelovej](https://sk.wikipedia.org/wiki/%C3%81belov%C3%A1) k bratovi na faru. Pokúsila sa ešte stať poštárkou, no nevyšlo jej to rovnako ako snaha [E. Maróthy-Šoltésovej](https://sk.wikipedia.org/wiki/Elena_Mar%C3%B3thy-%C5%A0olt%C3%A9sov%C3%A1) uviesť ju ako profesionálnu spisovateľku. Napokon sa stala opatrovateľkou v materskej škole, až do roku [1945](https://sk.wikipedia.org/wiki/1945). Podľa záznamu v matrike zomrela dňa [27. novembera](https://sk.wikipedia.org/wiki/27._november) [1951](https://sk.wikipedia.org/wiki/1951) v [Lučenci](https://sk.wikipedia.org/wiki/Lu%C4%8Denec) u Aladára Petrivaldského (učiteľ).

**Ťapákovci**

Ťapákovci sú odjakživa pasívnou rodinou. Žijú šestnásti vo vlhkom drevenom dome zhovárajú sa len veľmi málo, nič naokolo ich nezaujíma. Keď sa do ich domu prižení Iľa, snaží tento ustrnulí spôsob života zmeniť a vyčíta celej rodine ako nezdravo žijú. Ako najstaršia nevesta je akousi paňou domu. Znamená to síce, že má najviac povinností, ale aj najväčšie slovo. Dostane sa jej za to prezývka kráľovná. Niekedy sa poháda s Ančou mrzáčkou. Anča je žena peknej tváre, ale ešte v detstve dostala lámavku kostí a odvtedy nemôže chodiť, iba sedí doma vyšíva čipky pre nevesty a žiali nad svojím životným údelom. Nemôže sa s tým zmieriť preto táto vo vnútri citlivá žena navonok prchká, zádrapčivá a zlá má prezývku zmija. Iľa, pyšná a vzdelaná žena už nemôže ďalej v takejto spoločnosti vydržať preto nástojčivo žiada svojho muža Paľa, aby postavil nový murovaný dom. Argumentuje tým, že takto sa žiť nedá, že aj z tohto nezdravého prostredia je Hagarcovkino malé dieťa choré (Hagarcovka je Paľova švagriná). Aj keď Paľo s bratmi navozia tri vozy skál na dom stavba ďalej nepokračuje. Ťapákovci nechápu načo treba Iľe nový dom, veď ich žilo pod jednou strechou už aj 42 a nič sa nestalo. Iľu považujú za kráľovnú, ktorá by chcela žiť v kaštieli. Nakoniec však Iľa dá Paľovi poslednú možnosť, buď ona alebo Ťapákovci. Paľo aj keď sa celé ťažisko problému týka práve jeho Iľu ignoruje. Iľa sa rozhodne. Keď Paľo odišiel do Ardieľa na ovce Iľa opustila dom a odišla slúžiť pani rechtorke. Postupne ju však neprestajná práca unavuje a nové pomery ju aj trocha sklamali. Myslela si, že sa bude môcť aspoň niekedy porozprávať s rechtorom a naučiť sa niečo múdre, pozdvihnúť svoje vzdelanie. Namiesto toho tam však bez prestania pracuje. Čaká kedy sa Paľo vráti a príde ju prosiť aby sa vrátila. Keď sa však Paľo po štyroch týždňoch vráti s ovcami nemieri hneď k nej. Ako natruc Paľo nepríde ani na ďalší deň a ešte má aj čistú košeľu, čo značí že sa zaobíde aj bez nej. Až na Ančino neprestajné provokovanie Paľo ide po Iľu. Neprosí ju však iba jednoducho berie domov. To Iľa odmietne a ostáva (aj keď nerada) slúžiť. Iľa stojí pred problémom: ťažko je jej slúžiť, no do Ťapákovcou sa určite nevráti. Celý konflikt vyrieši notár. Ten Iľi oznámi, že nemôže naraz vykonávať službu dedinskej baby aj slúžky. Tu sa už Iľa ľahko rozhodne. Zanechá zamestnanie slúžky a nasťahuje sa do murovanej komory, ktorá patrí jej otcovi. Vtedy sa rozhodol aj Paľo a nasťahoval sa k nej. Na jeseň stál už pri komore krásny žltý murovaný dom. Uzdravilo sa aj Hagarcovkino dieťa. Týmto sa medzi Ťapákovcou konečne vniesol nový duch. Čoraz lepšie chápu Iľu, dokonca si z nej berú príklad. Iba Anča ostala taká ako predtým - ľutujúca svoj zničený život.

Charakteristika postáv:

Paľo: typický Ťapákovec, nezaujatý, málovravný, akoby nemal v žilách krv, ale cmar. Aj keď veľmi dbá na ťapákovské tradície Iľa je mu nakoniec prednejšia.

Iľa: Paľova žena, akoby nemala nič spoločné s Ťapákovcami. V dedine má dobré postavenie. Vykonáva službu babice, je vzdelaná a aj v službe u rechtorky sa osvedčila. Niekedy je však na to až príliš pyšná a očakáva viac uznania.

Anča: navonok zatrpknutá a zlá vo vnútri citlivá a nežná. Ľutuje ako dopadla, nenachádza na tomto svete žiadneho potešenia. To sa odráža aj na jej povahe.